《踏莎行 送嘉善陈云铭之青浦》
清代·沈岸登

沙拥层冰，烟笼别浦。夜深凉月卢沟渡。天涯九日记衔杯，当筵落帽曾同赋。

千里莼羹，五茸枫树。归帆行尽江南路。高斋只作故乡看，柳塘花暖应飞度。

作者简介：（?—1702）浙江平湖人，一作嘉兴人，字覃九，号南渟，又号惰耕村叟。工词，与龚翔麟、朱彝尊等称“浙西六家”。兼善诗、书、画。有《黑蝶斋诗词钞》、《古今体词韵》、《春秋纪异》。